**Zámer prenechať nehnuteľný majetok obce do nájmu spoločnosti MEGAWASTE SLOVAKIA s.r.o.**

Obec Lednické Rovne zverejňuje v zmysle § 9a ods. 9 písm. c) zákona č. 138/1991 Zb. o majetku obcí v znení neskorších právnych predpisov zámer prenechať nehnuteľný majetok obce, pozemok parc. č. CKN 365/5 ostatné plochy o výmere 16 714 m2, vedený Okresným úradom Púchov, katastrálny odbor, na LV č. 584, k. ú. Horenice, do nájmu spoločnosti MEGAWASTE SLOVAKIA s.r.o., IČO: 36 265 144, so sídlom Hliny 1412, 017 07 Považská Bystrica. Cena nájmu nehnuteľnosti je stanovená vo výške 1,- EURO ročne od začiatku trvania nájomného vzťahu do dňa kolaudácie telesa skládky. Odo dňa nasledujúceho po dni, kedy rozhodnutie o kolaudácii telesa skládky nadobudne právoplatnosť a zároveň nie je možné sa voči tomuto odvolať až po ukončenie doby nájmu je mesačné nájomné stanovené ako 5% z hodnoty tržieb za uloženie odpadu bez DPH a bez zákonného poplatku za predchádzajúci mesiac.

Prípad hodný osobitného zreteľa v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov je daný tým, že spoločnosť MEGAWASTE SLOVAKIA s.r.o. vybuduje na nehnuteľnosti skládku odpadov – Podstránie Lednické Rovne – II. etapa v súlade s projektom „Skládka odpadov – Podstránie Lednické Rovne, Integrovaný systém nakladania s komunálnym odpadom v regióne Lednické Rovne II. etapa“.